Document ID: 31997D0405

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουνίου 1997 για τη χορήγηση άδειας στα κράτη μέλη να επιτρέπουν προσωρινά την εμπορία σπόρων προς σπορά κουκιών (Vicia faba) που δεν πληρούν τις απαιτήσεις της οδηγίας 66/401/ΕΟΚ του Συμβουλίου (97/405/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 17,
την αίτηση που υπέβαλε η Φινλανδία,
Εκτιμώντας:
ότι στη Φινλανδία η παραγωγή σπόρων προς σπορά της κατηγορίας «πιστοποιημένων σπόρων» ορισμένων ποικιλιών κουκιών (Vicia faba) που ανταποκρίνονται τις απαιτήσεις της εν λόγω οδηγίας σε σχέση με την ελάχιστη βλαστική ικανότητα ήταν ανεπαρκής κατά το 1996 και, για το λόγο αυτό, δεν μπορεί να καλύψει τις ανάγκες της χώρας αυτής 7
ότι είναι αδύνατον να καλυφθεί ικανοποιητικά η ζήτηση με σπόρους προς σπορά από άλλα κράτη μέλη ή από τρίτες χώρες που να ανταποκρίνονται σε όλες τις απαιτήσεις που καθορίζονται στην εν λόγω οδηγία 7
ότι, ως εκ τούτου, είναι σκόπιμο να δοθεί άδεια στη Φινλανδία να επιτρέψει, για μια περίοδο που λήγει στις 30 Ιουνίου 1997, την εμπορία σπόρων προς σπορά του προαναφερομένου είδους που υπόκειντα σε λιγότερο αυστηρές απαιτήσεις 7
ότι, επιπλέον, θα πρέπει να δοθεί άδεια στά άλλα κράτη μέλη, τα οποία μπορούν να προμηθεύουν τη Φινλανδία με τέτοιους σπόρους που δεν πληρούν τις απαιτήσεις της εν λόγω οδηγίας, να επιτρέπουν την εμπορία των σπόρων αυτών 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χορηγείται άδεια στη Φινλανδία να επιτρέπει, για περίοδο που λήγει στις 30 Ιουνίου 1997, την εμπορία στο έδαφός της 38 τόνων σπόρων προς σπορά της κατηγορίας «πιστοποιημένων σπόρων» των ποικιλιών του τύπου «Ukko» κουκιών (Vicia faba), οι οποίοι δεν πληρούν τις απαιτήσεις που καθορίζονται στην οδηγία 66/401/ΕΟΚ όσον αφορά την ελάχιστη βλαστική ικανότητα, με την προϋπόθεση ότι πληρούνται οι ακόλουθοι όροι:
α) η ελάχιστη βλαστική ικανότητα να είναι τουλάχιστον 69 % καθαρών σπόρων 7
β) η επίσημη ετικέτα πρέπει να φέρει την ένδειξη «ελάχιστη βλαστική ικανότητα 69 %».
Άρθρο 2
Χορηγείται άδεια στα άλλα κράτη μέλη πλην του αιτούντος κράτους μέλους να επιτρέπουν, με τους όρους που καθορίζονται στο άρθρο 1 και για τους λόγους που επικαλείται το αιτούν κράτος μέλος, την εμπορία στο έδαφός τους των σπόρων που επιτρέπεται να διαθέτουν στο εμπόριο σύμφωνα με την παρούσα απόφαση.
Άρθρο 3
Τα κράτη μέλη ανακοινώνουν αμέσως στην Επιτροπή και στα άλλα κράτη μέλη τις ποσότητες σπόρων προς σπορά που φέρουν ετικέτα και που επιτρέπεται να διατίθενται στο εμπόριο στο έδαφός τους, σύμφωνα με την παρούσα απόφαση.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 18 Ιουνίου 1997.

Labels: 17
3
6
18
15